Anthony Scaramucci

Anthony Scaramucci (født 1964) er en amerikansk finansmann. Han var kommunikasjonssjef i Det hvite hus i Donald Trumps første regjering fra 21. til 31. juli 2017.

 Liv og virke 
 Bakgrunn 
Anthony Scaramucci vokste opp i en middelklassefamilie på  Long Island i New York. Hans far var bygningsarbeider.

Scaramucci studerte ved Tufts University, der han avla Bachelor of Arts-eksamen i samfunnsøkonomi. Han fortsatte så sine studier ved Harvard University, der han 1989 ble tildelt en grad i rettsvitenskap."Anthony Scaramucci ’89, Founder of Skybridge Capital" . Harvard Law School. Lest 22. juli 2017.

 Karriere
Etter studiene begynte han i 1989 å arbeide for investeringsbanken Goldman Sachs. Han arbeidet for Goldman Sachs frem til 1996. Deretter arbeidet han blant annet hos Lehman Brothers.

Scaramucci startet den globale investeringsbanken SkyBridge Capital i 2005. Virksomheten er spesialisert på hedgefond. For sin fremgang med SkyBridge Capital ble han utsett blant annet til Årets entreprenør i kategorien finansielle tjenester av Ernst & Young i 2011.Clifford, Catherine (21. juli 2017). "How financier Anthony Scaramucci made his millions". CNBC. Lest 23. juli 2017. Han solgte sin del av selskapet den 17. januar 2017.Andersson, Lisa & Laurell, Agnes (21 juli 2017). "Trumps presschef Sean Spicer avgår". SVT. Läst 23 juli 2017.

Fra 2014 til 2016 arbeidet han som programleder for tv-programmet Wall Street Week, som først ble sendt på tv-kanalen PBS og fra 2016 på Fox News.

 Politisk arbeid 
I presidentvalget i USA 2008 støttet Scaramucci demokratenes kandidat Barack Obama. Etter å ha uttrykt misnøye med støttet han i stedet republikanernes kandidat Mitt Romney i presidentvalget i 2012.

I samband med republikanernes primærvalg forut for presidentvalget i 2016 støttet Scaramucci til å begynne med kandidaten Scott Walker og senere Jeb Bush. Etter at disse to hadde trukket tilbake sine kandidaturer gav Scaramucci sin støtte til Donald Trump. I mai 2016 begynte han å arbeide for Trumps presidentkampanje.

Den 21. juli 2017 ble Scaramucci utnevnt til kommunikasjonssjef i Det hvite hus av president Donald Trump. Han var ment å tiltre i august 2017. Utnevnelsen av Scaramucci til ny kommunikasjonssjef fikk særlig oppmerksomhet i massesmedier ved det at Det hvite hus' pressekretær, og da fungerende kommunikasjonssjef, Sean Spicer, motsatte seg utnevnelsen og sa opp som pressesekretær. 31. juli 2017 ble det kjent at Scaramucci likevel ikke skulle tiltre stillingen. Beslutningen hadde blitt tatt av president Trump etter råd fra den nytilsatte stabssjef John F. Kelly.

 Referanser 

 Eksterne lenker 




Kategori:Politikere fra USA
Kategori:Medlemmer av Det republikanske parti (USA)
Kategori:Donald Trumps første regjering
Kategori:Personer fra Port Washington i New York